
AVIZ

asupra proiectului de Lege pentru aprobarea Ordonanţei de urgenţă a Guvernului nr.34/2005 privind desemnarea Agenţiei Naţionale pentru Locuinţe să realizeze lucrări de construire şi/sau reabilitare a caselor de locuit din zonele calamitate

În conformitate cu prevederile art.89 şi 108 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere şi avizare în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.34/2005 privind desemnarea Agenţiei Naţionale pentru Locuinţe să realizeze lucrări de construire şi/sau reabilitare a caselor de locuit din zonele calamitate, trimis cu adresa nr.P.L.X-208 din 6.06.2005, înregistrată sub nr.31/457 din 6 iunie 2005.

Camera Deputaţilor este Cameră decizională.

Senatul, în şedinţa din 26 mai 2005, a adoptat acest proiect de lege.

Consiliul Legislativ, cu avizul nr.482 din 5.05.2005, a avizat favorabil acest proiect de lege.
Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege în şedinţa din  8.06.2005.
           Faţă de cele de mai sus, membrii comisiei au hotărât, cu unanimitate de voturi, avizarea favorabilă a proiectului de Lege pentru aprobarea Ordonanţei de urgenţă a Guvernului nr.34/2005 privind desemnarea Agenţiei Naţionale pentru Locuinţe să realizeze lucrări de construire şi/sau reabilitare a caselor de locuit din zonele calamitate.

În raport de obiectul şi conţinutul său, proiectul de lege face parte din categoria legilor ordinare.

